De første år var der kun begrænsede aktiviteter udover udsendelse af meddelelser. 28.-29. september 1963 var der en udflugt med besøg hos den daværende Aalborg Modeljernbaneklub og kørsel på [[Hjørring-Løkken-Aabybro Jernbane]], der blev nedlagt i den weekend.<ref>Kaj Juul-Pedersen (1970), s. 3.</ref><ref>''Referat af DMJUs udflugt til Nordjylland 1963'' af E. Falk Sørensen. [https://www.signalposten.dk/download/SP_1963_10.pdf Signalposten 10/1963], s. 126-130.</ref> Ved [[generalforsamling]]en 24. november 1968 fremgik det til gengæld, at der havde været nogen indtægter men ingen udgifter i den forgangne [[Regnskabsår|regnskabsperiode]]. Der var 11 tilmeldte klubber med 249 medlemmer, men da nogle af klubberne ikke havde talt de passive med, var det reelle medlemstal formentlig et stykke over 300. Det havde været tanken at afholde MOROP-kongressen i 1969 i Danmark, men det måtte DMJU afstå fra, hvorefter [[Vesttyskland]] overtog den med kort varsel. Kongressen var ellers tænkt afholdt i Aarhus med udflugter på [[privatbane]]r og til [[Danmarks Jernbanemuseum|det nye jernbanemuseum]] i Odense. Men banerne var blevet nedlagt i mellemtiden, mens åbningen af museet til gengæld lod vente på sig.<ref name="SP 1/1969">''MOROP & DMJU'' af Ulf Holtrup. [https://www.signalposten.dk/download/SP_1969_1.pdf Signalposten 1/1969], s. 8-11.</ref>
Historie Foreninger Organisationer